యూనివర్సల్ బ్యాంకింగ్ లైసెన్స్ కింద బ్యాంకింగ్ కార్యకలాపాలు ప్రారంభించిన తొలి సంస్థ బంధన్ బ్యాంక్ ఐపిఒ ప్రక్రియ ప్రారంభమైందని బ్యాంకు సిఇఒ చంద్రశేఖర్ ఘోష్ ప్రకటించారు. వచ్చే ఏడాది పబ్లిక్ ఇష్యూ జారీ చేయనున్నట్టు ఆయన కోల్కతాలో రెండో వార్షికోత్సవ కార్యక్రమంలో పాల్గొన్న సందర్భంగా తెలిపారు. 2018 నాటికి ఐపిఓకి రావాలని సూత్రప్రాయంగా లైసెన్సు ఇచ్చిన సమయంలోనే ఆర్బిఐ కోరిందని, ప్రస్తుతం రెండు సంవత్సరాలు పూర్తి చేసుకున్న తాము వచ్చే ఏడాది ఇష్యూ జారీ చేస్తామని ఆయన చెప్పారు. ఐపిఒ ప్రక్రియకు శ్రీకారం చుడుతూ ఇన్వె్స్టమెంట్ బ్యాంకర్ల ఎంపిక ప్రక్రియ మొదలుపెట్టబోతున్నట్టు ఆయన తెలిపారు. ఆ తర్వాత ఇష్యూ పరిమాణం, సమయం అన్నీ నిర్ణయిస్తామన్నారు. తొలి రెండేళ్ల కాలంలో బ్యంకు 23,500 కోట్ల రూపాయల విలువ గల డిపాజిట్లు సేకరించిందని, 21 వేల కోట్ల రూపాయల రుణాలు మంజూరు చేసిందని ఆయన చెప్పారు. బ్యాంకు ప్రస్తుతం 840 శాఖలు,383 ఎటిఎంలు కలిగి ఉన్నదన్నారు. త్వరలోనే బీమా, మ్యూచువల్ ఫండ్ ఉత్పత్తుల పంపిణీ కూడా చేపట్టనున్నామని ఘోష్ తెలిపారు.
universal banking licens kinda banking kaaryakalaapaalu praarambhinchina toli samstha bandhan bank ipo prakriya praarambhamaindani byaanku cie chandrasekhar ghosh prakatinchaaru. vache edaadi pablic ishyuu jaarii cheyanunnattu aayana kolkataalo rendo vaarshikotsava kaaryakramamlo palgonna sandarbhamgaa telipaaru. 2018 naatiki aipooki ravalani suutrapraayamgaa licensu ichina samayamlone arbi korindani, prastutam rendu samvatsaraalu puurti chesukunna taamu vache edaadi ishyuu jaarii chestamani aayana cheppaaru. ipo prakriyaku srikaram chuduthuu investament byankarla empika prakriya modalupettabotunnat aayana telipaaru. aa tarvaata ishyuu parimaanam, samayam annee nirnayistaamannaaru. toli rendella kaalamlo byanku 23,500 kotla roopaayala viluva gala depaajitlu sekarinchindani, 21 vela kotla roopaayala runaalu manjuru chesindani aayana cheppaaru. byaanku prastutam 840 saakhalu,383 atmlu kaligi unnadannaaru. twaralone beema, mutuola fund utpattula pampinee kuudaa chepattanunnamani ghosh telipaaru.